ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660032282
ขอความช่วยเหลือแก้ไขปัญหาเสียงดังรบกวนจากการก่อสร้าง โครงการหมู่บ้าน......... บริเวณ ซอยกาญจนาภิเษก 5 แขวงสามวาตะวันตก เขตคลองสามวา กรุงเทพมหานคร จุดสังเกต ใกล้กับวัดพระยาสุเรนทร์ ระยะทางประมาณ 300 เมตร มีกังหันลมขนาดใหญ่อยู่ภายในหมู่บ้านฯ ซึ่งผู้รับผิดชอบโครงการหมู่บ้าน ....... เนื่องจากผู้ร้องประสบปัญหาเสียงดังรบกวนจากการก่อสร้างโครงการหมู่บ้านฯ เป็นประจำทุกวัน ตั้งแต่เวลาประมาณ 06.00-07.00 น. ส่งผลให้ผู้ร้องและประชาชนที่พักอาศัยอยู่บริเวณดังกล่าว ได้รับความเดือดร้อนเป็นอย่างมาก ซึ่งก่อนหน้าผู้ร้องพบเห็นว่าไซต์ก่อสร้าง เริ่มปฏิบัติงานตั้งแต่ 08.00 น. ตามปกติ แต่พึ่งมาประสบปัญหาเมื่อ 3 วันที่ผ่านมา จนถึงปัจจุบัน (วันที่ 15 สิงหาคม 2566) เบื้องต้นผู้ร้องแจ้งเรื่องไปยังผู้อำนวยการของโครงการหมู่บ้านฯ ผ่านทางแอปพลิเคชัน Line แต่ไม่ได้รับการแก้ไขแต่อย่างใด อีกทั้งผู้ร้องทราบมาว่าไซต์ก่อสร้างจะไม่มีเจ้าหน้าที่ควบคุมหน้างาน ทุกวันอังคาร และวันหยุดนักขัตฤกษ์ จึงไม่มีหัวหน้างานคอยมาดูแล ตักเตือน ประกอบกับผู้ร้องแจ้งว่ารถบรรทุกขนดินของไซต์ก่อสร้าง มักจะมากลับรถบริเวณช่วงหน้าเฟส 2 ของหมู่บ้านฯ ซึ่งเป็นที่พักอาศัยของประชาชนในหมู่บ้าน ผู้ร้องเห็นว่าทำให้กินพื้นที่บนถนน และกังวลว่าประชาชนในพื้นที่จะเกิดอันตราย จึงประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหาดังกล่าว รวมถึงมีการตักเตือนให้ไซต์ก่อสร้างเริ่มปฏิบัติงานตั้งแต่ 08.00 น. เป็นต้นไป ตามเดิม เพื่อบรรเทาความเดือดร้อนให้แก่ผู้ร้องและประชาชนที่พักอาศัยอยู่บริเวณดังกล่าว (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata